LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2012 M. BALANDŽIO 5 D. ĮSAKYMO Nr. 3D-249 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PELNO NESIEKIANČIOS INVESTICIJOS“ ĮGYVENDINIMO TAISYKLIŲ PATVIRTINIMO“ PAKEITIMO

2012 m. lapkričio 12 d. Nr. 3D-863

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 8 ir 9.2 punktais,

p a k e i č i u Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisykles, patvirtintas Lietuvos Respublikos žemės ūkio ministro 2012 m. balandžio 5 d. įsakymu Nr. 3D-249 „Dėl Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisyklių patvirtinimo“ (Žin., 2012, Nr. 42-2091, Nr. 53-2649, Nr. 67-3452), ir išdėstau 54 punktą taip:

„54. Tais atvejais, kai Agentūra patikros metu nustato, kad dalis darbų neatlikta pagal sąmatą, apie tai informuoja savivaldybės administraciją. Tokiais atvejais organizuojama pakartotinė patikra vietoje, kurioje kartu su Agentūros atsakingu darbuotoju privalo dalyvauti savivaldybės administracijos specialistas, kuris sudarė sąmatą, arba kitas paskirtas savivaldybės administracijos specialistas, atsakingas už Valstybei nuosavybės teise priklausančius melioracijos statinius, kuriuos patikėjimo teise valdo ir naudoja savivaldybės. Savivaldybės administracijos specialistas nustato neatliktų darbų kiekių vertę, išreikštą procentais nuo sumos, nurodytos prie paramos paraiškos pridėtoje sąmatoje, ir pasirašo Agentūros patikros lape.“

Žemės ūkio ministras	Kazys Starkevičius